
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 167
                                                           din 16 septembrie 2020
privind înființarea a 2 cabinete medicale, în cadrul Școlii Gimnaziale “Radu Popa” Sighișoara și respectiv în cadrul Școlii Gimnaziale “Victor Jinga” Sighișoara și modificarea Organigramei și a Statului de funcții ale Direcției de Asistență Socială Sighișoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 21.807/10.09.2020 şi la Consiliul Local Sighișoara cu nr. 21.856/10.09.2020, de referatul de aprobare, înregistrat cu nr. 21.804/10.09.2020, al Primarului municipiului, în calitate de iniţiator, calitate conferită de prevederile art. 136 alin. (1) coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 21 alin. (2) din Ordonanța de Urgență a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările și completările ulterioare;
Luând în considerare prevederile Ordinului ministrului educaţiei, cercetării, tineretului şi sportului şi al ministrului sănătăţii nr. 5298/1668/2011 pentru aprobarea Metodologiei privind examinarea stării de sănătate a preşcolarilor şi elevilor din unităţile de învăţământ de stat şi particulare autorizate/acreditate, privind acordarea asistenţei medicale gratuite şi pentru promovarea unui stil de viaţă sănătos, cu modificările și completările ulterioare;
Văzând adresa cu nr. 932/20.08.2020 a Școlii Gimnaziale “Radu Popa” Sighișoara, înregistrată la Direcția de Asistență Socială Sighișoara cu nr. 1.813/20.08.2020, prin care se solicită înființarea unui post de asistent medical în cabinetul medical din structura acestei unități de învățământ care are un efectiv de 350 de elevi, precum și adresa cu nr. 1.404/08.09.2020 a Școlii Gimnaziale “Victor Jinga” Sighișoara, înregistrată la Direcția de Asistență Socială Sighișoara cu nr. 1.982/08.09.2020, prin care se solicită înființarea unui post de asistent medical în cabinetul medical din structura acestei unități de învățământ care are un efectiv de 218 de elevi;

Luând în considerare Autorizația sanitară de funcționare nr. 777/12.06.2020 emisă de Direcția de Sănătate Publică Jud. Mureș pentru obiectivul: ȘCOALA GIMNAZIALĂ  “RADU POPA” situat în Sighișoara, str. Morii, nr. 28A având ca obiect de activitate (cod CAEN) – 8520 – învățământ primar, 8531 – învățământ secundar general cu structura funcțională menționată în declarația pe propria răspundere, anexată autorizației sanitare de funcționare și care este parte integrantă din aceasta, conform căreia în structura funcțională a obiectivului figurează și 1 cabinet medical în suprafață de 11,44 mp., precum și Autorizația sanitară de funcționare nr. 296/25.03.2019 emisă de Direcția de Sănătate Publică Jud. Mureș pentru obiectivul: ȘCOALA GIMNAZIALĂ  “VICTOR JINGA” situată în Sighișoara, str. Nouă, nr. 16 având ca obiect de activitate (cod CAEN) – 8531 – învățământ secundar general, cu structura funcțională menționată în declarația pe propria răspundere, anexată autorizației sanitare de funcționare și care este parte integrantă din aceasta, conform căreia în structura funcțională a obiectivului figurează și 1 cabinet medical în suprafață de 18 mp.;
Văzând prevederile art. 83 din Legea nr. 1/2011, Legea educației naționale, cu modificările și completările ulterioare;

Având în vedere prevederile Ordinului ministrului sănătăţii şi familiei nr. 653/2001 privind asistenţa medicală a preşcolarilor, elevilor şi studenţilor, cu modificările și completările ulterioare;
    Având în vedere Raportul de specialitate al Direcției de Asistență Socială Sighișoara cu nr. 2.007/10.09.2020, înregistrat la Municipiul Sighișoara cu nr. 21.829/10.09.2020, prin care se propune înființarea a 2 cabinete medicale, în cadrul Școlii Gimnaziale “Radu Popa” Sighișoara și respectiv în cadrul Școlii Gimnaziale “Victor Jinga” Sighișoara, precum și modificarea în mod corespunzător a Organigramei și a Statului de funcții ale acestei instituții, conform anexei nr. 1 și anexei nr. 2 la prezenta;
    Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. a) și lit. d), alin. (3) lit. c), alin. (7) lit. b) și alin. (14), art. 139 alin. (1) și ale art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                          H O T Ă R Ă Ş T E:
Art. 1. Se aprobă înființarea a 2 cabinete medicale, unul în cadrul Școlii Gimnaziale “Radu Popa” Sighișoara și unul în cadrul Școlii Gimnaziale “Victor Jinga” Sighișoara.

Art. 2. Se aprobă înființarea a 2 posturi de asistent medical principal în cadrul Compartimentul-

lui de Asistență Medicală și de Medicină Dentară în Unitățile de Învățământ ale Direcției de Asistență Socială Sighișoara, în vederea asigurării asistenței medicale în cabinetul medical din structura Școlii Gimnaziale “Radu Popa” Sighișoara și respectiv în cabinetul medical din structura Școlii Gimnaziale “Victor Jinga” Sighișoara.
Art. 3. Date fiind prevederile art. 1 și art. 2 din prezenta hotărâre, se aprobă modificarea Organigramei și a Statului de funcții ale Direcției de Asistență Socială Sighișoara, conform anexelor nr. 1, respectiv nr. 2, care fac parte integrantă din prezenta hotărâre.
            Art. 4. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Directorului executiv al Direcției de Asistență Socială Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Sîrbu Ioan - Iulian    

                                           Contrasemnează pentru legalitate
                                 SECRETARUL GENERAL al municipiului,
                      Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Serviciul Resurse Umane și Administrare Sistem Informatic;

  1 ex. Biroul Buget, Contabilitate, Salarizare – Direcția Economică;
  2 ex. Direcția de Asistență Socială Sighișoara;

  1 ex. Școala Gimnazială “Radu Popa” Sighișoara;

  1 ex. Școala Gimnazială “Victor Jinga” Sighișoara.

12 ex.
B.A. 
